[{"text_idx": "#000000", "text": "Trwy glicio \"Derbyn\", rydych yn cytuno i storio cwcis ar eich dyfais er mwyn gwella'r llywio o amgylch y wefan, i ddadansoddi'r defnydd a wneir o'r safle, ac i helpu gyda'n gwaith marchnata. Gallwch weld rhagor o wybodaeth yn ein Polisi Preifatrwydd"}, {"text_idx": "#000001", "text": "O Kerne Bridge i Symonds Yat"}, {"text_idx": "#000002", "text": "Mae'r rhan hon yn croesi'r Afon Gwy yn Kerne Bridge ac yn ymlwybro drwy gymysgedd o goetir a chaeau glan afon, gan fynd o amgylch Ysta\u0302d Courtfield (lle'r oedd y Brenin Henry V yn byw pan oedd yn blentyn) i ddianc aer brwnt Trefynwy! Mae'r llwybr yn pasio'r eglwys dawel yn Llangystennin Garth Brenni, a'i rheithordy sydd yn awr yn Hostel i'r Ifanc."}, {"text_idx": "#000003", "text": "Gan groesi'r Afon Gwy eto dros hen bont rheilffordd yn Lydbrook, mae'r llwybr yn pasio hen ffatri segur, Gwaith Ceblau Edison Swan. Cafodd miloedd eu cyflogi yma yn ystod y ddau Ryfel Byd, yn cynhyrchu ceblau trydanol ar gyfer y ffonau ar faes y frwydr a gwifrau main ar gyfer siacedi cynnes i beilotiaid a chriwiau'r awyrennau bomio. Mae'r rhan nesaf yn teimlo'n dawel ac anghysbell gyda golygfeydd gwych tuag at Coldwell Rocks a Symonds Yat. Gallwch ddewis dringo i fyny at Graig Symonds Yat, gan ddilyn olion traed y twristiaid cynharach a ddaeth ar daith yr Afon Gwy. Mae'r llwybr yn dringo i fyny o amgylch Huntsham Hill cyn mynd i lawr i Ddwyrain Symonds Yat."}, {"text_idx": "#000004", "text": "Mae Castell Goodrich yn un o'r cestyll canoloesol gorau ac sydd wedi parhau yn y cyflwr gorau drwy Loegr i gyd. Mae'n sefyll ar esgair sy'n diogelu lle croesi pwysig ar yr afon ac mae golygfeydd ysblennydd i'w gweld o fylchfuriau'r castell. Bu'r castell o dan berchnogaeth y ddwy ochr yn ystod Rhyfel Cartref Lloegr \u2013 cafodd ei ildio i luoedd y Seneddwyr yn 1646 gyda chymorth \u2018Roaring Meg\u2019, sef canon a\u0302 thaflwybr uchel a ddechreuodd chwalu'r waliau. Mae'n bosib gweld \u2018Roaring Meg\u2019 hyd heddiw, y tu mewn i waliau'r castell."}, {"text_idx": "#000006", "text": "Dydy llawer o'r ymwelwyr a\u0302 Chraig Symonds Yat ddim yn sylweddoli eu bod yn pasio drwy ragfuriau hynafol bryngaer o'r Oes Haearn pan maen nhw'n cerdded o'r maes parcio i Graig Symonds Yat. Adeiladwyd y fryngaer ar Symonds Yat rhwng 700 CC a 43 OC ac roedd wedi ei hamddiffyn ar ddwy ochr gan glogwynni serth ac ar y drydedd ochr gan bum rhagfur consentrig, a chan bob un ffos a chlawdd sylweddol. Mae maint y bryngaerau hyn yn awgrymu bod y rhain lawn cymaint o ddatganiad am fri'r bobl oedd yn byw yno ag oeddent yn fannau amddiffynnol i ddianc iddynt yn ystod cyfnod o frwydro."}, {"text_idx": "#000007", "text": "Bwyd a diod lleol, bywyd gwyllt a straeon o'r Afon Gwy"}, {"text_idx": "#000008", "text": "Dod o hyd i leoedd clud i orffwys ac adfywio..."}, {"text_idx": "#000009", "text": "Gadewch i rywun arall wneud y gwaith..."}, {"text_idx": "#000010", "text": "Mae'n gyflawniad gwych i gerdded y llwybr cyfan, pob milltir o'r 136. Nodwch y milltiroedd drwy gadw cofnod o'ch taith a chasglu stampiau pasbort (digidol) ar hyd y daith..."}]